
VLADA REPUBLIKE HRVATSKE

	Zagreb,  27. kolovoza 2026.



PREDLAGATELJ:	Ministarstvo zaštite okoliša i zelene tranzicije


PREDMET:	Prijedlog odluke o davanju suglasnosti za sklapanje Ugovora o dodjeli bespovratnih sredstava: „Poboljšano upravljanje ciljnim stanišnim tipovima PP Papuk s težištem na povećanju otpornosti šumskih ekosustava u uvjetima klimatskih promjena“

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.), a u vezi s člankom 14. stavkom 1. podstavkom 10. Statuta Javne ustanove „Park prirode Papuk“, KLASA: 007-01/25-02/13, URBROJ: 2189/82-01/25-06 od 27. listopada 2025., Vlada Republike Hrvatske je na sjednici održanoj _______ 2026. donijela 
[bookmark: bookmark0]

O D L U K U

o davanju suglasnosti za sklapanje Ugovora o dodjeli bespovratnih sredstava: „Poboljšano upravljanje ciljnim stanišnim tipovima PP Papuk s težištem na povećanju otpornosti šumskih ekosustava u uvjetima klimatskih promjena“


I.

Daje se suglasnost na Odluku Upravnog vijeća Javne ustanove „Park prirode Papuk“, KLASA: 007-01/26-02/05, URBROJ: 2189/82-01/26-05 od 7. travnja 2026. kojom se daje suglasnost za sklapanje Ugovora o dodjeli bespovratnih sredstava: PK.3.7.05.0033 „Poboljšano upravljanje ciljnim stanišnim tipovima PP Papuk s težištem na povećanju otpornosti šumskih ekosustava u uvjetima klimatskih promjena“ u visini od 1.525.258,75 eura bez poreza na dodanu vrijednost.

II.

Ova Odluka stupa na snagu danom donošenja.



KLASA: 
URBROJ:

Zagreb,

      PREDSJEDNIK 

mr. sc. Andrej Plenković
   
 



Obrazloženje 

[bookmark: _Hlk215128401]Upravno vijeće Javne ustanove „Park prirode Papuk“ (dalje u tekstu: JU PP Papuk) je 7. travnja 2026. donijelo Odluku o davanju suglasnosti JU PP Papuk za sklapanje Ugovora o dodjeli bespovratnih sredstava za projekt: PK.3.7.05.0033 „Poboljšano upravljanje ciljnim stanišnim tipovima PP Papuk s težištem na povećanju otpornosti šumskih ekosustava u uvjetima klimatskih promjena“ (KLASA: 007-01/26-02/05, URBROJ: 2189/82-01/26-05) u iznosu od 1.525.258,75 eura bez PDV-a.
JU PP Papuk nositelj je projekta „Poboljšano upravljanje ciljnim stanišnim tipovima PP Papuk s težištem na povećanju otpornosti šumskih ekosustava u uvjetima klimatskih promjena“ prijavljenog i odobrenog kroz Poziv na dodjelu bespovratnih sredstava „Poboljšano upravljanje zaštićenim područjima i područjima ekološke mreže Natura 2000“ (referentni broj: PK.3.7.05) u okviru Programa Konkurentnost i Kohezija 2021. – 2027., koji je objavilo Ministarstvo zaštite okoliša i zelene tranzicije kao nadležno tijelo. Predmet Poziva je doprinijeti očuvanju i postizanju povoljnog stanja očuvanosti ciljnih vrsta i stanišnih tipova te održivom upravljanju ekosustavima i bioraznolikošću kroz provedbu aktivnosti očuvanja, obnove i upravljanja zaštićenim područjima i područjima ekološke mreže. Poziv je bio upućen unaprijed određenim prijaviteljima, odnosno javnim ustanovama za upravljanje zaštićenim područjima osnovanim temeljem članka 130. Zakona o zaštiti prirode („Narodne novine“, broj  80/13, 15/18, 14/19, 127/19, 155/23) koje ujedno upravljaju područjem ekološke mreže temeljem čl. 56.a Zakona o zaštiti prirode i imaju nadležnosti utvrđene čl. 11. i prilogom V. Uredbe o ekološkoj mreži i nadležnostima javnih ustanova za upravljanje područjima ekološke mreže („Narodne novine“, broj  80/19, 119/23, 87/25, 123/25).
JU PP Papuk zaprimila je Odluku Ministarstva zaštite okoliša i zelene tranzicije o financiranju projekta pod nazivom „Poboljšano upravljanje ciljnim stanišnim tipovima PP Papuk s težištem na povećanju otpornosti šumskih ekosustava u uvjetima klimatskih promjena“ (kod projekta: PK.3.7.05.0033), KLASA: 970-01/24-01/31, URBROJ: 517-07-1-1-3-26-218 od 23. ožujka 2026.
	Ukupna vrijednost projekta iznosi 1.795.628,20 eura bez PDV-a, dok ukupni prihvatljivi troškovi projekta iznose 1.794.422,07 eura bez PDV-a, od čega je udio bespovratnih sredstava u iznosu od 1.525.258,75 eura bez PDV-a, a isti se odnose na unaprjeđenje upravljanja PP Papuk i pridruženim područjima ekološke mreže (PEM) HR2000580 i HR1000040 (Papuk), HR2001305 (Zvečevo) te HR2001329 (Potoci oko Papuka), kroz provedbu strateških prioriteta i mjera očuvanja i obnove. Projekt će doprinijeti očuvanju i postizanju povoljnog stanja ciljnih vrsta i staništa te održivom upravljanju ekosustavima i bioraznolikošću. 
Unaprjeđenje upravljanja šumskim ekosustavima ostvarit će se jačanjem kapaciteta JU PP Papuk, intenziviranjem suradnje sa šumoposjednicima te izradom smjernica za poboljšanje šumsko-gospodarskih praksi radi smanjenja ekoloških rizika i prilagodbe klimatskim promjenama. Obuhvaća i proširenje rezervata „Sekulinačke planine“ (s 11,2 na 104,27 ha), unaprjeđenje upravljanja „Park-šumom Jankovac“ (oko 330 ha starih bukovih šuma), povećanje zaštite lokaliteta „Svinjarevac“ (97,37 ha) te pripremne aktivnosti za proširenje areala tise (Taxus baccata).
Upravljanje nešumskim staništima poboljšat će se zaštitom vlažnih travnjaka (CST 6410, 2,4 ha) u Zvečevu, izradom plana upravljanja Južnim Papukom (417,38 ha) uz uklanjanje drvenaste vegetacije, te obnovom suhih travnjaka (CST 6210*, 5,66 ha). Ukupan doprinos pokazatelju RCO37 iznosi 627,08 ha područja Natura 2000 obuhvaćenih mjerama.
JU PP Papuk zaprimila je Ugovor o dodjeli bespovratnih sredstava na potpis, nakon čega je Upravno vijeće JU PP Papuk dana 7. travnja 2026. donijelo Odluku o davanju suglasnosti JU PP Papuk za sklapanje Ugovora o dodjeli bespovratnih sredstava: PK.3.7.05.0033 „Poboljšano upravljanje ciljnim stanišnim tipovima PP Papuk s težištem na povećanju otpornosti šumskih ekosustava u uvjetima klimatskih promjena“.
Stopa sufinanciranja ukupno prihvatljivih troškova projekta iznosi 84,9999995 %, dok će preostalih 15,0000005 % ukupno prihvatljivih troškova kao i neprihvatljive troškove projekta sufinancirati JU PP Papuk iz vlastitih sredstava iz izvora 43 program A779047 - Administracija i upravljanje. Dakle, razlika između ukupne vrijednosti projekta i bespovratnih sredstava u iznosu od 270.369,45 eura, financirat će se s aktivnosti A779047 Administracija i upravljanje, izvor financiranja 43 Ostali prihodi za posebne namjene, i to u 2026. godini iznos od 16.240,23 eura, u 2027. godini iznos od 137.937,04 eura, u 2028. godini iznos od 90.942,74 eura i u 2029. godini iznos od 25.249,54 eura.
Odredbom članka 14. stavka 1. podstavka 10. Statuta JU PP Papuk, KLASA: 007-01/25-02/13, URBROJ: 2189/82-01/25-06 od 27. listopada 2025. propisano je da Upravno vijeće donosi odluke o raspolaganju pokretnom imovinom u vlasništvu Ustanove i stjecanju pokretne imovine u vlasništvo Ustanove te sklapanju pravnih poslova pojedinačne vrijednosti iznad 1.000.000,00 eura u koje iznose nije uračunat porez na dodanu vrijednost uz suglasnost Vlade Republike Hrvatske.
Sukladno Statutu JU PP Papuk, za sklapanje pravnih poslova pojedinačne vrijednosti iznad 1.000.000,00 eura, u koje iznose nije uračunat porez na dodanu vrijednost, potrebno je ishoditi suglasnost Vlade Republike Hrvatske.
Slijedom navedenog, na temelju članka 31. stavka 2. Zakona o Vladi Republike Hrvatske („Narodne novine“, broj: 150/11., 119/14., 93/16., 116/18., 80/22. i 78/24.), Vlada Republike Hrvatske ovom Odlukom daje suglasnost na Odluku Upravnog vijeća  JU PP Papuk, KLASA: 007-01/26-02/05, URBROJ: 2189/82-01/26-05 od 7. travnja 2026., kojom se daje suglasnost JU PP Papuk za sklapanje Ugovora o dodjeli bespovratnih sredstava: PK.3.7.05.0033 „Poboljšano upravljanje ciljnim stanišnim tipovima PP Papuk s težištem na povećanju otpornosti šumskih ekosustava u uvjetima klimatskih promjena“.

